Má L-Tryptophan negatívne vedľajšie účinky?
Dobrý deň, má L-Tryptophan negatívne vedľajšie účinky? Ďakujem.
Dobrý deň,
ďakujeme za Vašu otázku.
Tryprofán(L-tryptophan) je esenciálna aminokyselina, ktorej príjem je potrebný pre tvorbu serotonínu a melatonínu. Má vplyv na duševnú pohodu a kvalitu spánku.  Nedostatok serotonínu sa prejavuje sklesnutou náladou, depresiou a poruchami spánku.  Esenciálne aminokyseliny si telo nevie samo syntetizovať, musíme ich získavať z potravy alebo prostredníctvom doplnkov výživy. Tryptofán je vhodné užívať spolu s vitamínom B6 pre lepšiu premenu na serotonín.
Vzhľadom na to, že ide o výživový doplnok, ktorý nepodlieha klinickému skúšaniu na účinnosť, bezpečnosť a kvalitu, jeho vedľajšie účinky nemuseli byť pozorované. Keďže mi nie je známy Váš zdravotný stav, o jeho užívaní je vhodné sa poradiť s Vašim lekárom.
Prajem pekný zvyšok dňa.
S pozdravom
Mgr. Emma Halás Haluščíková